
prăznuire, 7 august 


Este chipul cuvioşiei Ținuturilor carpatine, ajuns chiar de „slăbiciunea femeii”. 
Iubirea de Dumnezeu face firea omenească să se „autodepăşească” la taina du- 
hovniciei cereşti, care preface firea în nemurirea veşniciei. De neam boieresc, alege 
viața monahicească şi se face şi pustnică în pădurile Sihlei. Sfinntele sale moaşte 
au fost luate de ruşi. Evlavia credincioşilor este mare pentru această sfântă „floare 
a lui Hristos” din „grădina pământului românesc”. 


După obişnuitul început se zice: 


Tropar (glas 8): Cele pământeşti părăsind şi jugul cel aspru al pustniciei în peş- 
terile Schitului Sihla asupra ta luând, te-ai făcut mireasa lui Hristos, fericită Teo- 
dora. Cu rugăciunea pe Îngeri ajungând, cu postul şi lacrimile pe diavoli arzând, ai 
biruit slăbiciunea firii omeneşti şi pe mulţi sihaştri din Carpaţi întrecând la cele 
cereşti te-ai mutat, lăsându-ne nouă mângâiere peştera şi pilda vieţuirii. Sfântă prea 
cuvioasă maică Teodora, roagă-te să se mântuiască sufletele noastre”. 


Troparul Învierii, al Născătoarei de Dumnezeu (glas 8); „Cela ce pentru noi Te-ai 
Născut din Fecioară...” 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Apoi: 


Condacul 1 

Celei alese din pământul strămoşesc să fii strălucirea credinţei celei mari, şi noi îţi 
aducem cinstirea inimii noastre, ţie, care eşti „floarea de munte” închinată lui Hri- 
stos: Bucură-te, Sfântă maică Teodora, pământeana cu chipul cel cuvios! 


Icosul 1 

Floare din Carpaţi crescută frumos, ca un răsad de sămânță străbună, aşa ne eşti şi 
nouă, care ne veselim de chipul tău cel sfânt şi cuvios: 

Bucură-te, mieluşeaua din turma străbună; 

Bucură-te, mieluşeaua plaiurilor mioritice; 

Bucură-te, mieluşeaua din pământul carpatin; 

Bucură-te, mieluşeaua scoasă dintre spini; 

Bucură-te, mieluşeaua din braţele lui Hristos; 

Bucură-te, fiica de cinste a Moldovei; 

Bucură-te, fiica mântuitoare a părinților; 

Bucură-te, fiica ce împlineşte Chipul cel mare; 

Bucură-te, darul ceresc şi pământesc; 

Bucură-te, darul dus la altar; 

Bucură-te, binecuvântarea întregului neam românesc; 

Bucură-te, Sfântă maică Teodora, pământeana cu chipul cel cuvios! 

Condacul al 2-lea 
Largă cărare a lumii ai lăsat şi drumul crucii lui Hristos ai ales, şi uşa de taină ţi s-a 
deschis, spre lucrarea cea mare, în cântarea de: Aliluia! 


Icosul al 2-lea 

Haina pământească ai schimbat cu haina duhovnicească, haina stricăcioasă cu veş- 
mântul nemuririi cereşti, prin care chipul cuvioşiei ai câştigat: 
Bucură-te, chemarea de taină a cuvioşiei; 

Bucură-te, alegerea celor nepământeşti; 

Bucură-te, mintea cu Lumina cerească; 

Bucură-te, inima cu Duhul dumnezeiesc; 

Bucură-te, priceperea peste rânduiala lumii; 

Bucură-te, înţelegerea ce copleşeşte firea; 

Bucură-te, credinţa celor nevăzute; 

Bucură-te, credinţa peste cele obişnuite; 

Bucură-te, credință mai tare ca piatra; 

Bucură-te, trecerea peste „hotarul” lumii; 

Bucură-te, trecerea peste „prăpastia păcatului”; 

Bucură-te, Sfântă maică Teodora, pământeana cu chipul cel cuvios! 


Condacul al 3-lea 
Duhul cel rău şi vrăjmaş multe piedici pune celor ce merg pe calea sfinţeniei, dar 
Duhul cel PreaSfânt cu dar de taină dă putere celor ce cântă: Aliluia! 


Icosul al 3-lea 

Crucea cea sfântă a lui Hristos îi înspăimântă pe cei de jos, dar îi învăpăiază cu 
zbor dumnezeiesc pe cei care spre cele de Sus doresc: 

Bucură-te, doritoarea de cele de sus; 

Bucură-te, alegerea drumului de taină al crucii; 

Bucură-te, că viaţa călugărească ai primit; 

Bucură-te, că chipul îngeresc ai jinduit; 

Bucură-te, că aşa, chipul monahicesc l-ai împodobit; 

Bucură-te, că chipul călugăresc l-ai strălucit; 

Bucură-te, că înger omenesc l-ai făcut; 

Bucură-te, că chipul cuvioşiei ai zugrăvit; 

Bucură-te, că veşmântul sfinţeniei ai îmbrăcat; 

Bucură-te, că Pământul cu Cerul ai unit; 

Bucură-te, că chipul Raiului l-ai refăcut; 

Bucură-te, Sfântă maică Teodora, pământeana cu chipul cel cuvios! 

Condacul al 4-lea 
Păgânii străini peste frumoasa Moldovă năvălind, credinţa strămoşească au pri- 
gonit, dar tu cu toată credincioşia neclintită ai rămas, în cântarea de: Aliluia! 


Icosul al 4-lea 

Şi tu, floarea cea albă a lui Hristos, în păduri şi munţi te-ai ascuns, să nu fii batjo- 
corită de nemiloşii vrăjmaşi, şi aşa la pustnicie ai purces: 

Bucură-te, fugă din calea păgânătăţii; 

Bucură-te, ferirea de cei batjocoritori; 

Bucură-te, porumbiţă scăpată din ghearele ucigaşe; 

Bucură-te, floare răsădită în „loc de taină”; 

Bucură-te, că mult ai crescut; 

Bucură-te, că bună mireasmă ai dat; 

Bucură-te, bună mireasmă a sfinţeniei; 

Bucură-te, bună mireasmă a iubirii de Dumnezeu; 

Bucură-te, bună mireasmă a vieţii curate; 

Bucură-te, a pământului prefacere cerească; 

Bucură-te, a pământului urcare la cele de sus; 

Bucură-te, Sfântă maică Teodora, pământeana cu chipul cel cuvios! 


Condacul al 5-lea 

Cine poate spune taina iubirii de Dumnezeu, cât de adâncă este dorirea de Hristos, 
care preface firea cu Duhul cel PreaSfânt şi învăpăiază totul, în cântarea de: Ali- 
luia! 


Icosul al 5-lea 

Aspră este pustnicia şi cu multe osteneli şi încercări, dar şi dulceaţă cerească are, 
când în nopţile întunecate lumina lui Hristos se aprinde ca un soare duhovnicesc: 
Bucură-te, însetare de cele de sus; 

Bucură-te, însetare după izvorul lui Hristos; 

Bucură-te, că ai găsit Apa cea vie; 

Bucură-te, că ai băut din Apa cea dumnezeiască; 

Bucură-te, că păcatul l-ai lăsat; 

Bucură-te, că de păcat te-ai curăţit; 

Bucură-te, că prefacerea sfântă ai aflat; 

Bucură-te, că prin har la cele de sus te-ai înălțat; 

Bucură-te, că altă vedere ai primit; 

Bucură-te, că cele de taină ţi s-au descoperit; 

Bucură-te, că la cele sfinte te-ai suit; 

Bucură-te, Sfântă maică Teodora, pământeana cu chipul cel cuvios! 

Condacul al 6-lea 
Tot mai mult liniştea pustiei ţi-a devenit plăcută, că de gâlcevile lumii ai scăpat şi 
la suişul duhovnicesc aşa ai pornit, în cântarea de: Aliluia! 


Icosul al 6-lea 

Lipsurile şi greutățile pustiei le considerai mai uşoare decât „„ispitele alunecoase ale 
lumii”, decât bogăţiile păcătoase şi ucigaşe: 

Bucură-te, femeie cu tărie vitejească; 

Bucură-te, femeie cu jertfă de credinţă; 

Bucură-te, dăruirea cea mare; 

Bucură-te, dăruirea cu totul doar lui Dumnezeu; 

Bucură-te, aleasă pentru Cer; 

Bucură-te, aleasă pentru cele sfinte; 

Bucură-te, piatră duhovnicească; 

Bucură-te, stâncă neclintită a lui Hristos; 

Bucură-te, că slăbiciunea ai biruit; 

Bucură-te, că neputinţa ai învins; 

Bucură-te, sfântă maică a vieţii cuvioase; 

Bucură-te, Sfântă maică Teodora, pământeana cu chipul cel cuvios! 


Condacul al 7-lea 
Te-ai făcut roaba lui Hristos, ca să te dezlegi de legăturile păcătoase ale lumii, ca în 
veşnicie curăţia să câştigi, peste stricăciunea omenească, în cântarea de: Aliluia! 


Icosul al 7-lea 

Prin multele nevoinţe pustniceşti, „firea cea veche” ai schimbat şi cu cea înviată te- 
ai îmbrăcat, că prin Hristos toate se prefac în chipul cel nestricăcios: 
Bucură-te, că ai ieşit din bezna păcatului; 

Bucură-te, că ai ieşit din groapa morţii; 

Bucură-te, că ai risipit întunericul înşelării; 

Bucură-te, că ţi-ai luminat adâncul firii; 

Bucură-te, că ai primit vederea adevărată; 

Bucură-te, că ochii sfinţeniei ai dobândit; 

Bucură-te, că sufletul ţi s-a trezit; 

Bucură-te, că suflet şi trup lui Hristos te-ai dăruit; 

Bucură-te, că întregul făpturii ai crescut; 

Bucură-te, că chipul lui Dumnezeu din om l-ai dezvăluit; 

Bucură-te, împlinirea vieţii; 

Bucură-te, Sfântă maică Teodora, pământeana cu chipul cel cuvios! 

Condacul al 8-lea 
De războiul păgânilor străini ai fugit şi în războiul cu duhurile rele ai intrat, dar cu 
tăria credinţei le-ai biruit, cântând: Aliluia! 


Icosul al 8-lea 

De la căderea din Rai vicleanul şarpe otrăvitor nu a încetat să ispitească pe omul 
cel slab, dar venind Hristos toată înşelarea lui s-a nimicit: 

Bucură-te, că de înşelarea îngerilor căzuţi ai scăpat; 

Bucură-te, că minciuna lor ai vădit; 

Bucură-te, că viclenia lor ai dat-o pe faţă; 

Bucură-te, luptă duhovnicească; 

Bucură-te, luptă a iubirii; 

Bucură-te, luptă a credinţei; 

Bucură-te, biruinţa de taină; 

Bucură-te, biruinţa peste toate; 

Bucură-te, biruinţa celor sfinţi; 

Bucură-te, biruinţa cea cu duhul; 

Bucură-te, biruinţa cea întru Hristos; 

Bucură-te, Sfântă maică Teodora, pământeana cu chipul cel cuvios! 


Condacul al 9-lea 
Infricoşările din pustie la început cu greu le-ai suferit, dar ai crescut în tăria cre- 
dinţei, de se înspăimântau duhurile rele de cântarea ta de: Aliluia! 


Icosul al 9-lea 

Mare dar ai fost şi ne eşti, că doar prin cei sfinţi păcatele lumii mai contenesc, ca 
lumea să nu piară în focul pedepsei de moarte: 

Bucură-te, darul milostivirii lui Dumnezeu; 

Bucură-te, milostivirea peste lume; 

Bucură-te, milă pentru noi, cei în nevoi; 

Bucură-te, milă pentru slăbiciunea noastră; 

Bucură-te, milă pentru sărăcia noastră; 

Bucură-te, iubirea peste toate; 

Bucură-te, iubirea care „iartă”; 

Bucură-te, iubirea care pe toate le „renaşte”; 

Bucură-te, iubirea, chipul Însuşi al lui Dumnezeu; 

Bucură-te, Sfântă maică prea iubitoare; 

Bucură-te, Sfântă maică de neam românesc; 

Bucură-te, Sfântă maică Teodora, pământeana cu chipul cel cuvios! 

Condacul al 10-lea 
In Cartea vieţii de la scaunul dreptului Judecător ţi-ai înscris credinţa şi dăruirea ta 
de dragoste cu adevărat creştină, care va fi în veşnicul: Aliluia! 


Icosul al 10-lea 

Lauda şi cinstirea noastră sunt mici şi slabe, dar nădăjduim la iubirea ta ce nu a 
„uitat” locul naşterii şi nici pe cei dintr-o rudenie: 

Bucură-te, că la peştera ta ne închinăm; 

Bucură-te, că peştera ta s-a făcut locaş sfânt; 

Bucură-te, că peştera ta s-a făcut altar; 

Bucură-te, că peştera ta „gură de Rai” ne-a rămas; 

Bucură-te, izvor de duhovnicie ieşit din munte; 

Bucură-te, izvor de apă vie din piatră; 

Bucură-te, bucurie cerească; 

Bucură-te, şi bucurie pământească; 

Bucură-te, bucuria nădejdii noastre; 

Bucură-te, bucuria întăritoare de credinţă; 

Bucură-te, maica noastră de mare ajutor; 

Bucură-te, Sfântă maică Teodora, pământeana cu chipul cel cuvios! 


Condacul al 11-lea 

Darul iubirii dumnezeieşti ne-ai rămas, prin care din fiica cea slabă a pământului te 
faci „maică sfântă şi ocrotitoare” a neamului acestuia oropsit adesea de năvălitorii 
cei străini, şi cu toţii cântăm: Aliluia! 


Icosul al 11-lea 

Avem şi noi mulți Sfinţi părinţi plăcuți ai lui Hristos dar avem şi „Sfinte maici” 
care ne „ţin în braţele lor ca pe nişte copii” ce cresc spre veşnicie: 
Bucură-te, chip ajuns la sfinţenie; 

Bucură-te, că şi păsările te iubeau; 

Bucură-te, că fărâmituri de pâine îţi aduceau; 

Bucură-te, că şi sălbăticiunile le-ai îmblânzit; 

Bucură-te, că aşa firea ai prefăcut; 

Bucură-te, că răul l-ai călcat; 

Bucură-te, că chipul de Rai l-ai refăcut; 

Bucură-te, că pe şarpele morţii l-ai zdrobit; 

Bucură-te, că viclenia ispitei ai risipit; 

Bucură-te, fiica Evei cea mântuită; 

Bucură-te, fiica Evei de moarte izbăvită; 

Bucură-te, Sfântă maică Teodora, pământeana cu chipul cel cuvios! 

Condacul al 12-lea 

Din ceata strălucitoare a Sfintelor maici, a sfintelor nevoitoare în pustie, Schituri şi 
Mânăstiri, din locaşurile veşniciei şi noi te rugăm, Sfântă Teodora, să ne fiu aju- 
tătoare, să cântăm şi noi: Aliluia! 


Icosul al 12-lea 

Ascultată este rugăciunea celor iubitori de Dumnezeu şi chiar de suntem nevred- 
nici milostivirea cea mare o primim şi aşa cu nădejde şi noi vieţuim: 
Bucură-te, locuitoarea de acum în Cer; 

Bucură-te, pământeana ridicată la cele de sus; 

Bucură-te, duhovnicia pustiului rugător; 

Bucură-te, har de nevoinţă sfântă; 

Bucură-te, harul iubirii celei mari; 

Bucură-te, icoană de maică; 

Bucură-te, icoană de maică mare; 

Bucură-te, că te avem cu adevărat „maica cea iubitoare”; 

Bucură-te, că braţele tale ne ocrotesc; 

Bucură-te, cea de-a pururea pomenită; 

Bucură-te, nume de inimă; 

Bucură-te, Sfântă maică Teodora, pământeana cu chipul cel cuvios! 


Condacul al 13-lea (de trei ori) 

O, Sfântă maică Teodora, icoana maicii iubitoare a pământului şi neamului ro- 
mânesc, toată cinstirea şi noi îți aducem, ca nişte fu care la tine alergăm, ca prin 
rugăciunile tale şi noi să ne izbăvim de tot răul şi cu „faţa către răsăritul cel veş- 
nic” să cântăm: Aliluia! 


Se citeşte apoi din nou: 


Icosul 1 

Floare din Carpaţi crescută frumos, ca un răsad de sămânță străbună, aşa ne eşti şi 
nouă, care ne veselim de chipul tău cel sfânt şi cuvios: 
Bucură-te, mieluşeaua din turma străbună; 

Bucură-te, mieluşeaua plaiurilor mioritice; 

Bucură-te, mieluşeaua din pământul carpatin; 
Bucură-te, mieluşeaua scoasă dintre spini; 

Bucură-te, mieluşeaua din braţele lui Hristos; 
Bucură-te, fiica de cinste a Moldovei; 

Bucură-te, fiica mântuitoare a părinţilor; 

Bucură-te, fiica ce împlineşte Chipul cel mare; 

Bucură-te, darul ceresc şi pământesc; 

Bucură-te, darul dus la altar; 

Bucură-te, binecuvântarea întregului neam românesc; 

Bucură-te, Sfântă maică Teodora, pământeana cu chipul cel cuvios! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 


XP PP 2 0 E IE IE IP 3 3 3 IE IE II IE E E XX 
XP PP PP 0 E IE IE IP IE 3 E E IE II IE E XXX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Ar fe Ar Dr De dr de Dr De dr Dr Dr De dr dr De de dr dr e De de dr fr A d 


XP PP 0 E E IE IP IP 3 5 IE IE II E E XX 


Sfinţi români din sec. XVII-XVIII - Sfânta Teodora de la Sihla - Viaţă, fapte 
şi cuvinte de folos 


a. Viaţa 


Cuvioasa Teodora de la Sihla este cea mai aleasă călugăriță sfântă pe care au 
odrăslit-o mânăstirile româneşti. S-a născut în satul Vânători-Neamţ, în prima 
jumătate a secolului XVII. Tatăl ei, Ştefan Joldea, era armaş al cetăţii Neamţului. 
După moartea surorii sale Maghiţa (Marghioliţa?), Teodora a fost căsătorită cu un 
tânăr din Ismail. Dar, neavând copii, s-au dus amândoi la mănăstire. Fericita 
Teodora a îmbrăcat haina călugărească la Schitul Vărzăreşti-Râmnicu Sărat, iar 
soţul ei s-a călugărit la Schitul Poiana Mărului, cu numele de Elefterie. 


Risipindu-se schitul de către turci, Teodora s-a făcut pustnică în Munţii Buzăului. 
Apoi, retrăgându-se în ţinutul Neamţ, a sihăstrit singură ca la 30 de ani într-o 
peşteră din Munţii Sihlei, asemenea cuvioasei Maria Egipteanca. Deci, bineplăcând 
lui Dumnezeu, s-a mutat din viaţa aceasta în primele decenii ale secolului XVIII şi 
a fost îngropată în peşteră. 


În primele decenii ale secolului XIX, moaştele cuvioasei Teodora de la Sihla au 
fost luate de familia boierilor Sturza, ctitori ai acestui schit şi duse la biserica zidită 
de ei în satul Miclăuşeni-laşi. lar în anul 1856 au fost date Mănăstirii Pecersca din 
Kiev, unde se află şi astăzi, în schimbul mai multor rânduri de veşminte de fir. 

b. Fapte şi cuvinte de folos 


1. Acest fericit vlăstar al monahismului românesc a fost din pruncie ales şi sădit în 
casa lui Dumnezeu. Căci, fiind însoţită cu bărbat, fericita Teodora nu a găsit 
odihnă sufletului ei până nu s-a făcut mireasă lui Hristos. Astfel, neavând ea copii, 
a părăsit cele trecătoare şi a îmbrăcat haina pocăinţei în Schitul Vărzăreşti din 
ținutul Buzău. 


2. Aici a sporit atât de mult fericita Teodora, în tăcere, în rugăciune şi ascultare, că 
în puţini ani a ajuns la măsura celor bătrâni, învrednicindu-se a se ruga din inimă şi 
a cunoaşte mulțimea ispitelor vrăjmaşului. Pentru aceea, toate maicile o iubeau şi 
se foloseau de smerenia, de nevoinţa şi de râvna el. 


3. Năvălind turcii pe Valea Buzăului şi arzând schitul lor, cuvioasa Teodora s-a 
ascuns în munţi cu maica ei duhovnicească, schimonahia Paisia. Acolo s-au nevoit 
în post şi priveghere câţiva ani, răbdând bărbăteşte foamea, frigul şi alte negrăite 
ispite de la diavoli. Căci, întrarmându-se fericita cu rugăciunea cea de foc a inimii, 
pe toate le răbda şi se împărtăşea de mângâierile cele de taină ale Duhului Sfânt. 


4. Răposând în munte maica ei duhovnicească, prin anii 1670-1675, cuvioasa 
Teodora a fost călăuzită de Dumnezeu către Munţii Neamţ, în patria ei. Aici, 
închinându-se la icoana făcătoare de minuni a Maicii Domnului din Mănăstirea 
Neamţ, a fost trimisă pentru sfat la egumenul Schitului Sihăstria, ieros-chimonahul 
Varsanufie. Acesta, înțelegând că doreşte viaţă pustnicească şi cu-noscând cu 
duhul virtutea ei, a împărtăşit-o cu Trupul şi Sângele lui Hristos. Apoi, dându-i 
călăuză pe duhovnicul Pavel, 1-a spus: - Du-te la pustie pentru un an de zile, în 
pădurile din Munţi Sihlei. De vei putea suferi, cu darul lui Hristos, greutatea şi 
ispitele cele cumplite ale pustiei, rămâi acolo până la moarte. lar de nu vei putea 
răbda, retrage-te la o mănăstire de călugăriţe şi-ţi lucrează în smerenie mântuirea 
sufletului tău. 


5. Căutând cuviosul Pavel o chilie pustnicească părăsită pentru fericita Teodora şi 
negăsind, a întâlnit un sihastru bătrân, ce se nevoia sub stâncile Sihlei. Acesta, 
fiind văzător cu duhul, a zis: - Nevoieşte-te, maică Teodora, în chilia mea, căci eu 
mă duc în alt bordei pustnicesc. Deci, aşezând ieroschimonahul Pavel pe cuvioasa 
Teodora în Munţii Sihlei şi binecuvântând-o, s-a întors din nou Ischit. 


6. In această chilie pustnicească s-a nevoit Sfânta Teodora aproape 30 de ani, 
slăvind neîncetat pe Dumnezeu şi biruind prin răbdare, rugăciune şi smerenie toate 
cursele vrăjmaşului. Căci, fiind întărită cu putere de sus, n-a mai coborât din 

munte, nici ajutor omenesc de la nimeni n-a mai primit. Numai singur fericitul 
Pavel, duhovnicul ei, urca uneori la chilia ei cu Preacuratele Taine şi cele de 
nevoie vieţii pământeşti. În această îngerească nevoinţă atât de mult a sporit 
cuvioasa, încât făcea priveghere de toată noaptea cu mâinile înălțate la cer, până se 
revărsau zorile şi se lumina la faţă cu lumină de sus, apoi se odihnea două ore şi iar 
începea. Hrană primea numai după două zile, puţini pesmeţi cu ierburi de pădure, 
ferigă şi măcriş, numit „Măcrişul Sfintei Teodora". lar apă aduna din ploi, într-o 
scobitură deasupra unei stânci, numită până azi „Fântâna Sfintei Teodora”. ŞI, 
adevărată minune, că apa din stâncă nu seca niciodată. 


Mai târziu, răposând cuviosul Pavel, fericita Teodora a rămas numai în grija lui 
Dumnezeu. 


7. Odată, năvălind turcu asupra satelor şi mănăstirilor din ţinutul Neamţ, s-au 
umplut codrii de săteni şi de călugări. Atunci au ajuns câteva călugăriţe şi la chilia 
cuvioasei Teodora. Deci, le-a zis fericita: 

Din ceasul acela s-a dus într-o peşteră mică din apropiere şi 
acolo se nevoia singură, neştiută de nimeni, iar noaptea se odihnea puţin pe 
lespedea de piatră care se vede până astăzi în fundul peşterii. 


8. Odată, rătăcind o ceată de turci prin Munţii Sihlei, din lucrarea satanei, au dat de 
peştera cuvioasei Teodora. Deci, năvălind asupra ei ca s-o ucidă, Sfânta a căzut în 
genunchi şi înălțţându-şi mâinile către cer, a strigat: - Izbăveşte-mă, Doamne, de 
iile moluusilui] În clipa aceea s-a deschis prin minune peretele din fundul 
peşterii, iar mireasa lui Hristos, ascunzându-se în pădure, s-a izbăvit de moarte. 


9. Fiind cu totul uitată de oameni şi neavând pe nimeni la bătrânețile ei, şi-a pus 
toată nădejdea numai în Dumnezeu. Astfel, părăsind chilia, Sfânta Teodora se 
nevoia în peşteră ca un înger în trup. Acum, nici frigul, nici foamea nu le mai 
simţea, nici diavolul n-o mai chinuia. Ci se ruga neîncetat lui Dumnezeu cu mâinile 
înălțate la cer, până se răpea cu mintea la cele cereşti, iar cu trupul se ridica 
deasupra pământului. Atunci 1 se lumina faţa prin harul Duhului Sfânt, iar din gura 
ei se înălța în sus rugăciunea ca o văpaie de foc, asemenea marilor Sfinţi. Că 
ajunsese fericita Teodora la rugăciunea cea mai înaltă, în extaz şi se îndulcea în 
chip negrăit de cele dumnezeieşti. 


10. Hainele Sfintei Teodora ajunseseră acum nişte zdrenţe, care cu greu îi 
acopereau trupul slăbit de aspră nevoinţă. Încă şi hrana terminându-se, păsările 
cerului, la porunca Ziditorului, îi aduceau zilnic fărâmituri şi coji de pâine de la 
trapeza Schitului Sihăstria. lar fericita se ruga neîncetat pentru lume şi se bucura de 

apropierea mutării din trup. Însă, timp de 40 de zile înainte de obştescul sfârşit s-a 
rugat lui Dumnezeu să-i trimită un preot, ca să-i aducă Preacuratele Taine. lar 
Domnul nu a trecut cu vederea dorinţa sufletului ei. 


11. Odată, a observat egumenul Sihăstriei, Varsanufie, stoluri de păsări ducând 
către Sihla fărâmituri în cioc. Deci, cugetând în sine că trăieşte acolo vreun sihastru 
sfânt, a trimis doi fraţi să vadă unde se opresc acele păsări. Astfel mergând ei, i-a 
cuprins noaptea şi rătăcind prin pădure, se rugau şi aşteptau să se facă ziuă. Apoi, 
observând înaintea lor o rază de lumină ce se ridica la cer, s-au apropiat şi au văzut 
o femeie luminată la chip, înălțată de la pământ şi rugându-se cu mâinile în sus. 
Era Sfânta Teodora. 


Apoi a adăugat către cei doi fraţi: 


- Cum să ajungem la schit noaptea, au răspuns fraţii, căci nu cunoaştem drumul? 


12. Auzind egumenul de Sfânta Teodora, în zorii zilei a trimis la Sihla pe du- 
hovnicul Antonie cu ierodiaconul şi cu cei doi fraţi şi au aflat pe Sfânta Teodora la 
rugăciune pe cetina de brad dinaintea peşterii. Deci, mai întâi cuvioasa şi-a 
mărturisit taina vieţii ei şi a primit dezlegare de la duhovnic. Apoi a rostit Crezul, a 
primit dumnezeieştile Taine şi cerând binecuvântare de la preot, a zis: 


În clipa aceea, Sfânta Teodora şi-a dat fericitul ei suflet în braţele lui Hristos, iar 
trupul ei purtător de bună mireasmă a fost prohodit şi aşezat cu cinste de părinţi în 
peştera în care s-a nevoit. 


13. Vestea despre viaţa şi mutarea Sfintei Teodora de la Sihla s-a răspândit repede 
în toate mănăstirile şi satele din Moldova şi chiar dincolo de hotarele ei. De aceea 
alergau la moaştele ei din peşteră călugări şi credincioşi de prin sate şi mai ales cei 

bolnavi şi se vindecau de suferință. Căci trupul ei prea mărit cu neputrezirea era 
izvorâtor de bună mireasmă şi făcea minuni. Unii sărutau sfintele ei moaște, alţii îşi 
atingeau bolnavii de sicriu, iar alţii se spălau cu apă din fântâna ei şi primeau ajutor 
şi mângâiere. 


14. Sfântul trup al cuvioasei Teodora de la Sihla, numită şi „Pământeana", a stat la 
Sihla în peşteră peste o sută de ani, bucurându-se de o profundă venerare, mai mult 
decât toţi ceilalți Sfinţi români. De la adormirea ei până astăzi, merg în pelerinaj la 
Schitul Sihla, anual, mii de credincioşi şi-i cer ajutorul. 


Prin anii 1830-1835, moaştele Sfintei Teodora au intrat în posesia familiei Stur-za, 
care le-a aşezat în sicriu de argint şi le-a dus în biserica din satul Miclăuşeni-laşi. 
Iar în anul 1856 au fost dăruite Mănăstirii Pecersca din Kiev, în schimbul unor 
veşminte de fir şi depuse în catacombele ei, unde se află şi astăzi, cu numele 
„Sfânta Teodora din Carpaţi”, iar în ruseşte „Sveti Teodora Carpatina". Sufletul ei 
însă se roagă neîncetat înaintea Preasfintei Treimi pentru noi şi pentru toată lumea. 


Sfântă prea cuvioasă maică Teodora, roagă-te lui Dumnezeu pentru noi! 

